ହାଇଦ୍ରାବାଦଃ ଶୁକ୍ରବାରଠାରୁ ଭାରତ ବିପକ୍ଷ ଆରମ୍ଭ ହେବାକୁଥିବା ସୀମିତ ଓଭର ସିରିଜ୍ ପାଇଁ ୱେଷ୍ଟଇଣ୍ଡିଜ୍ ଟିମ୍ ମଣ୍ଟି ଦେଶାଇଙ୍କୁ ବ୍ୟାଟିଂ କୋଚ୍ ଭାବେ ନିଯୁକ୍ତ କରିଛି। ୱେଷ୍ଟଇଣ୍ଡିଜ୍ ଦେଶାଇଙ୍କ ସହ ଦୁଇ ବର୍ଷ ପାଇଁ ଚୁକ୍ତି କରିଛି ଏବଂ ସେ ଭାରତ ବିପକ୍ଷ ପ୍ରଥମ ଟି-୨୦ ଅନ୍ତର୍ଜାତୀୟ ମ୍ୟାଚ୍ ପୂର୍ବରୁ ଟିମ୍ ସହ ଯୋଗ ଦେବା ନେଇ ୱେଷ୍ଟଇଣ୍ଡିଜ୍ ବୋର୍ଡ ପକ୍ଷରୁ କୁହାଯାଇଛି।
ଦେଶାଇ ନିଜର ୧୨ ବର୍ଷର କ୍ୟାରିୟରରେ ଆଫଗାନିସ୍ତାନ, ନେପାଳ, କ୍ୟନାଡ଼ା, ଭାରତର ଆଞ୍ଚଳିକ ଟିମ୍ ଏବଂ ଆଇପିଏଲ୍ ଟିମ୍ ରାଜସ୍ଥାନ ରାଜସ୍ଥାନ ରୟାଲ୍ସ ଓ ଗୁଜରାଟ ଲାୟନ୍ସର ସହ କୋଚ୍ ଭୂମିକା ତୁଲାଇଛନ୍ତି। ଏହା ପୂର୍ବରୁ ସେ ୟୁଏଇ ଟିମର ବ୍ୟାଟିଂ କୋଚ୍ ଥିଲେ। ଭାରତ ବିପକ୍ଷ ତିନିମ୍ୟାଚ୍ ବିଶିଷ୍ଟ ଟି-୨୦ ସିରିଜ୍ ପରେ ୱେଷ୍ଟଇଣ୍ଡିଜ୍ ଟିମ୍ ତିନୋଟି ଦିନିକିଆ ମ୍ୟାଚ୍ ମଧ୍ୟ ଖେଳିବ।
